143 



tius nøje har beskrevet i sin brasilianske Rejse. En 

 Aften Kl. 7, da det allerede begyndte at blive mørkt, 

 og et Tordenvejr trak op, blev ved et Tilfælde en saadan 

 Plante beskadiget, og ud af Saarene strømmede den hvide 

 Mælkesaft, idet den i Udstrømningens Øjeblik stærkt fos- 

 forescerede. Lyset varede kun nogle faa Sekunder, og 

 var »stærkere end det, som iagttages ved raadent Træ, 

 men svagere end den flammende Atmosfære om Dictam- 

 nus'ens Blomster« *). Thermometret stod da paa 25^ C, 

 og i hele den paafølgende Time, indtil det sank ned til 

 20° C, viste Fænomenet sig paa alle de Planter, han be- 

 skadigede; men det lykkedes ham ikke senere, ved mang- 

 foldige gjentagne Forsøg med denne over hele det indre 

 Brasilien temmelig almindelige Plante, at iagttage noget 

 Lignende. Dette Lysfænomen maa vel søge sin Forklaring 

 i en øjebhkkelig Forandring af Mælkesaften, naar den 

 kommer i Berøring med Luften, og, som det synes, kun 

 under visse ejendommelige Forhold; men det egentlige 

 Hvorledes staaer ubesvaret. 



Idet vi nu gaae over til at betragte de levende 

 og uskadte Planters Lysevne, maa først bemærkes, at 

 denne fremtræder under en dobbelt Form, nemlig enten 

 som et fra Planten stadigt udstraalende Lys eller som 

 paa hverandre følgende Lynglimt. Man seer i Alminde- 

 lighed alle Lysfænomener stillede sammen i de derom 

 skrevne Afhandhnger, uden at denne Forskjel er gjort; 

 men vist med Urette; thi ligesom Fænomenet i sin Frem- 

 træden viser sig dobbelt, saaledes bør der sikkert ogsaa 

 gives en forskjellig Forklaring deraf. 



") Paa varme stille Sommerdage omgiver den af Dictamnus albus 

 afsondrede ætheriske Olie den med en Atmosfære af let antænde- 

 lige Gasarter. 



